* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 17.novembrī Nr.473**

(protokols Nr.24, 4.p.)

**Par grozījumiem 30.12.2019. domes lēmumā Nr.616 “Par Madonas novada pašvaldības pagasta pārvalžu, Madonas pilsētas un to iestāžu un Madonas novada pašvaldības centrālās administrācijas amata vienību sarakstu apstiprināšanu ” pielikumā Nr.2**

Lai nodrošinātu kvalitatīvu sociālo pakalpojumu sniegšanu klientiem Barkavas pansionātā, nepieciešams palielināt aprūpētāja amata vienību skaitu no 11 uz 11.6.

Pansionāts izvietots divos stāvos un diennaktī strādā 5 aprūpētāji. Mēnešos, kad ir mazs darba dienu stundu skaits ( aprīlis, maijs, jūnijs, novembris, decembris), aprūpētājām veicot savu darbu veidojas virsstundas. Darbiniekiem ir noteikts normāls darba laiks 40 stundas nedēļā, kas tiek organizēts kā summētais darba laiks ar atskaites periodu 3. mēneši. Gada 2. un 4. ceturksnī veidojas virsstundas. Astoņiem darbiniekiem no vienpadsmit veidojas vidēji 28 virsstundas mēnesī pie mazā darba dienu stundu skaita 3. mēnešu atskaites periodā, jo darbinieki dodas atvaļinājumā saskaņā ar atvaļinājumu grafiku vai iestājoties rudens/ ziemas periodam slimo, kas ir vēl viens būtisks rādītājs kādēļ veidojas virsstundas.

Barkavas pansionāts lūdz palielināt amata vienību skaitu amata vienībai “aprūpētājs” no “ 11” uz “ 11.6” amata vienībām.

Saskaņā ar likuma “Par pašvaldībām” 21.panta pirmās daļas 13.punktu un 13.06.2017. Ministru Kabineta noteikumiem Nr. 338 “Prasības sociālo pakalpojumu sniedzējiem”, ņemot vērā 11.11.2020. Sociālo un veselības jautājumu komitejas un 17.11.2020. Finanšu un attīstības komitejas atzinumus, **atklāti balsojot**: **PAR** **–** **14** (Artūrs Čačka, Andris Dombrovskis, Zigfrīds Gora, Antra Gotlaufa, Gunārs Ikaunieks, Valda Kļaviņa, Agris Lungevičs, Ivars Miķelsons, Andris Sakne, Rihards Saulītis, Inese Strode, Aleksandrs Šrubs, Gatis Teilis, Kaspars Udrass), **PRET – NAV, ATTURAS – NAV,** Madonas novada pašvaldības dome **NOLEMJ**:

Ar 01.01.2021. grozīt pašvaldības iestādē “Barkavas pansionāts” amata vienības “aprūpētājs” amata vienību skaitu no “ 11” uz “11.6”.

Domes priekšsēdētājs A.Lungevičs

*E.Baltiņa 28811423*